ΓΡΑΠΤΗ ΕΡΩΤΗΣΗ E-2313/01

υποβολή: Dominique Vlasto (PPE-DE) προς την Επιτροπή

(31 Ιουλίου 2001)

Θέμα: Ενισχύσεις προς τις Μικρομεσαίες Επιχειρήσεις (ΜΜΕ) του τουριστικού τομέα

Οι τουριστικές ΜΜΕ έχουν χαρακτηριστεί ως ο ακρογωνιαίος λίθος για την αειφόρο ανάπτυξη της Ευρώπης. Οι εν λόγω ΜΜΕ χρειάζεται να κινητοποιούν χρηματοπιστωτικούς πόρους για να ανανεώσουν τον εξοπλισμό τους και να γίνουν πιο ελκυστικές, συμμετέχοντας με τον τρόπο αυτό στην επίτευξη του στόχου της αειφόρου ανάπτυξης της Ευρώπης.

Ωστόσο, οι εν λόγω ΜΜΕ δεν διαθέτουν πάντα επαρκείς οικονομικούς πόρους ή δεν είναι πάντα πρόθυμες να αναλάβουν τους επιχειρηματικούς κινδύνους που σχετίζονται με τις σοβαρές επενδύσεις.

Μπορεί η Επιτροπή να γνωστοποιήσει τις κοινοτικές ενισχύσεις από τις οποίες θα μπορούσαν να επωφεληθούν οι εν λόγω ΜΜΕ ώστε ναποστηριχθούν οι επενδυτικές τους προσπάθειες.·

Απάντηση του κ. Liikanen εξ ονόματος της Επιτροπής

(17 Οκτωβρίου 2001)

Δενπάρχουν ειδικά κοινοτικά μέτρα για τις μικρομεσαίες επιχειρήσεις (ΜΜΕ) του τουριστικού τομέα.

ΟΙ ΜΜΕ έχουν πρόσβαση στις πηγές χρηματοδότησης μέσω προγραμμάτων ανοιχτών σε όλες τις ΜΜΕ, τα οποία δεν διαθέτουν, κατ' αρχήν, τομεακή κατεύθυνση αλλά αποβλέπουν περισσότερο στην επίτευξη μεγάλων κοινοτικών στόχων, όπως η περιφερειακή ανάπτυξη, η γεωργική ανάπτυξη, η απασχόληση κ.λπ. Κατά κανόνα, τα διαθέσιμα κονδύλια για τηνποστήριξη των εν λόγω επιχειρήσεων είναι, ως εκ τούτου, σημαντικά.

Οι κυριότερες πηγές χρηματοδότησης είναι αναμφισβήτητα τα διαρθρωτικά ταμεία, το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ευρωπαϊκό Κοινωνικό Ταμείο και το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ). Παραδείγματος χάριν, κατά την περίοδο 1994-1999, χορηγήθηκαν συνολικά 7,3 δισ. από τα διαρθρωτικά ταμεία σε προγράμματα του τουριστικού τομέα. Ειδική μνεία στις ανάγκες ενίσχυσης του συγκεκριμένου τομέα γίνεται την ανακοίνωση της Επιτροπής Τα διαρθρωτικά ταμεία και ο συντονισμός τους με το Ταμείο Συνοχής: κατευθυντήριες γραμμές για τα προγράμματα της περιόδου 2000-2006. Οι ενισχύσεις αυτές δύνανται να προσλάβουν τη μορφή επιδοτήσεων, δανείων ή επενδύσεων σε κεφάλαια επιχειρηματικού κινδύνου. Η τελική απόφαση για τις ενισχύσεις λαμβάνεται από τις κατά τόπους αρχές διαχείρισης.

Το πολυετές πρόγραμμα για τις επιχειρήσεις και την επιχειρηματικότητα, ιδίως για τις ΜΜΕ (2001-2005), και το πρόγραμμα-πλαίσιο για την κοινοτική έρευνα συνιστούν άλλες σημαντικές πηγές χρηματοδότησης για τις ΜΜΕ. Με τον τρόπο αυτό χορηγούνται 317 εκατ. για τη βελτίωση του χρηματοοικονομικού περιβάλλοντος των επιχειρήσεων.

Το εύρος των κοινοτικών προγραμμάτων είναι πολύ μεγάλο και ηλοποίησή τους διασφαλίζεται όχι με κεντρικό τρόπο από την Επιτροπή, αλλά σε συνεργασία με τις εθνικές αρχές και, πολύ συχνά, μέσω των περιφερειακών και τοπικών αρχών όπως προαναφέρθηκε για την περίπτωση των διαρθρωτικών ταμείων. Ενίοτε, η χορήγηση ενίσχυσης αποτελεί αντικείμενο διαχείρισης των τραπεζικών οργανισμών ή των επενδυτικών φορέων σε κεφάλαια επιχειρηματικού κινδύνου, για λογαριασμό της Επιτροπής. Συνιστάται στις ΜΜΕ που αναζητούν πληροφορίες για τις ενισχύσεις που ανταποκρίνονται στις ανάγκες τους να απευθύνονται στο δίκτυο των Ευρωπαϊκών Κέντρων Πληροφόρησης (ΕΚΠ). Τα μέλη του δικτύου αυτού είναι σε θέση να καθοδηγήσουν τους ενδιαφερομένους ως προς το εύρος των διαθέσιμων περιφερειακών, εθνικών και κοινοτικών προγραμμάτων, ώστε να τους βοηθήσουν στις επενδύσεις που προτίθενται να πραγματοποιήσουν.

Ο επικαιροποιημένος κατάλογος των πολυάριθμων ΕΚΠ που βρίσκονται στα κράτη μέλη και στιςποψήφιες προς ένταξη χώρες διατίθεται στο κοινό από τον ιστοχώρο της Επιτροπής στη διεύθυνση: http://europa.eu.int/comm/enterprise/networks/eic/eic.html

Επιπλέον, χρήσιμες για τους φορείς του τουριστικού τομέα πληροφορίες σχετικά με τη χρηματοδότηση παρατίθενται στον ιστοχώρο της μονάδας Τουρισμός της Γενικής Διεύθυνσης Επιχειρήσεις της Επιτροπής: http://europa.eu.int/comm/enterprise/services/tourism/index_en.htm